ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1995 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για την κλασική πανώλη των χοίρων (Ανόβερο, Γερμανία) (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/472/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28 παράγραφος 2,

Εκτιμώντας:

ότι στο παράρτημα VI της οδηγίας 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, ορίζεται το Ινστιτούτο Ιολογίας της Κτηνιατρικής Σχολής του Ανόβερου στη Γερμανία, ως κοινοτικό εργαστήριο αναφοράς για την κλασική πανώλη των χοίρων 7 ότι όλες οι λειτουργίες και οι αρμοδιότητες τις οποίες πρέπει να εκτελεί το εργαστήριο ορίζονται στο παράρτημα VI της εν λόγω οδηγίας 7 ότι η κοινοτική βοήθεια πρέπει να εξαρτάται από τη διεκπεραίωση των αρμοδιοτήτων αυτών 7 ότι η κοινοτική χρηματοδοτική ενίσχυση πρέπει να χορηγηθεί στο κοινοτικό εργαστήριο αναφοράς για να μπορέσει να εκτελέσει τις σχετικές λειτουργίες και αρμοδιότητες 7 ότι, για δημοσιονομικούς λόγους, η κοινοτική βοήθεια χορηγείται για περίοδο ενός έτους 7 ότι, για εποπτικούς λόγους, πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί στη Γερμανία χρηματοδοτική ενίσχυση για τις λειτουργίες και τις αρμοδιότητες που πρέπει να διεκπεραιώσει το κοινοτικό εργαστήριο αναφοράς για την κλασική πανώλη των χοίρων στο Ινστιτούτο Ιολογίας της Κτηνιατρικής Σχολής του Ανόβερου.

Άρθρο 2

Το Ινστιτούτο Ιολογίας της Κτηνιατρικής Σχολής του Ανόβερου στη Γερμανία εκτελεί τις λειτουργίες και τις αρμοδιότητες που αναφέρονται στο άρθρο 1. Εφαρμόζονται οι διατάξεις του παραρτήματος VI της οδηγίας 80/217/ΕΟΚ του Συμβουλίου.

Άρθρο 3

Η κοινοτική χρηματοδοτική ενίσχυση ανέρχεται κατά ανώτατο όριο σε 130 000 Ecu για την περίοδο από την 1η Οκτωβρίου 1995 έως τις 30 Σεπτεμβρίου 1996.

Άρθρο 4

Η κοινοτική χρηματοδοτική ενίσχυση χορηγείται ως εξής:

- το 70 % ως προκαταβολή μετά από αίτηση της Γερμανίας,

- το υπόλοιπο μετά την υποβολή των συναφών αιτιολογικών -τεχνικού και χρηματοοικονομικού χαρακτήρα- εγγράφων. Τα έγγραφα αυτά πρέπει να υποβληθούν πριν από την 1η Δεκεμβρίου 1996.

Άρθρο 5

Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των αναλογιών.

Άρθρο 6

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 27 Οκτωβρίου 1995.

Για την Επιτροπή Franz FISCHLER Μέλος της Επιτροπής